cyanic-selkie/wikianc huggingface dataset:
Videopelimusiikki
8-bittiset pelikonsolit
Pelikonsolien ensimmäinen sukupolvi (kuten laitteet Atari 2600 ja Intellivision) eivät äänipuolella loistaneet. Pelikonsolien seuraavan polven laitteista 8-bittinen Nintendo oli ylivoimaisen suosittu, ja vaikkei sen äänipiiri ollut yhtä edistyksellinen kuin vaikkapa Commodore 64:n SID, tehtiin sillekin joukko melodioita, joista monet muistetaan edelleen. Nintendon äänipiirin tuottamat äänet ovat muihin saman ajan laitteisiin verrattuna suhteellisen pehmeän kuuloiset, mistä Nintendo -musiikin voi helposti tunnistaa. Koji Kondo -niminen säveltäjä laati kuuluisat teemat Nintendon esimerkiksi Super Mario- ja Zelda-peleihin. Hän säveltää pelimusiikkia edelleen. Nintendon musiikki muodosti miltei oman genrensä, koska japanilaiset säveltäjät joko tietoisesti tai tiedostamatta tekivät keskenään varsin samantyylistä musiikkia. Nintendo-musiikkia tyypillisimmillään ja ehkä parhaimmillaan voi kuulla pelissä Mega Man 2.
Kolikkopelit
Kolikkopeleissä musiikki jäi vähemmälle huomiolle, ehkä siksi, että niitä pelattiin meluisassa ympäristössä, ja toisaalta koska niiden ympärille ei voinut muodostua samanlaista harrastelijakulttuuria kuin kotitietokoneiden kohdalla. Jonkin verran mainitsemisen arvoista musiikkia voi kuitenkin myös kolikkopeleissä kuulla.
Esimerkiksi Segan palkkalistoilla ollut Hiroshi Miyauchi tunnetaan Out Runin ja After Burnerin musiikeistaan. Useissa 1980-luvun loppupuolen kolikkopeleissä käytettiin YM2151-äänipiiriä, joka tuottaa varsin terävää FM-synteesiin perustuvaa ääntä. Jotkut tällä piirillä tehdyistä kappaleista, kuten Bionic Commandon ja Ghouls ’n Ghostsin musiikit tulivat tunnetuiksi kotitietokoneille tehtyinä sovituksina.
Amiga
16-bittinen tietokone- ja pelikonsolisukupolvi toi mukanaan myös selvästi paremmat äänipiirit. Vuonna 1985 julkaistussa Commodore Amigassa oli neljä digitaalista äänikanavaa ja kyky toistaa digitoitua stereoääntä. Aiemmin tietokoneiden äänet olivat perustuneet pelkkään äänipiirin tuottamaan FM-synteesiin. Digitoitua, luonnosta digitaaliseen muotoon nauhoitettua ääntä oli pystynyt rajoitetusti toistamaan jo joillakin aiemmilla laitteilla ohjelmallisin keinoin, mutta tulokset olivat jääneet suhteellisen heikkolaatuisiksi (näin oli toteutettu esimerkiksi C64:n Impossible Missionin kuuluisat puheet).
Saksalainen Karsten Obarski kehitti Amigalle vuonna 1987 ensimmäisen tracker-ohjelman, nimeltään Ultimate Soundtracker. Tracker-ohjelmilla kuka tahansa pystyy helposti tekemään digitoiduista sampleista koostettua musiikkia. Aluksi soitinäänet olivat usein suhteellisen heikkolaatuisia ja kaikki käyttivät samoja soitinääniä, mutta pian ihmiset oppivat tekemään soitinäänensä itse. Toisaalta monet Amiga-harrastajat halusivat tarkoituksella pysytellä samalta kuulostavassa musiikissa kuin mitä aikaisemmilla laitteilla oli tehty.
Tracker-ohjelmien käyttö levisi myös muiden aloittelevien muusikkojen käyttöön.
Tunnetuimpia videopelimusiikin säveltäjiä Amigalla olivat muun muassa Commodore 64:llä aloittaneet David Whittaker ja Chris Hülsbeck. Richard Joseph teki Sensible Softwaren peleihin myös tunnusmusiikit, joissa oli mukana laulua. Bjørn Lynne teki musiikkia useisiin suosittuihin peleihin ja julkaisi musiikkia myös itsenäisesti.
Videopelien musiikin tekijät tuotiin mukaan usein vasta projektin loppuvaiheessa ja Matt Simmonds teki kahteen peliin niiden ääniraidan viikonloppuna ennen maanantaina ollutta määräaikaa. Simmonds teki noin 30 kappaletta kahden päivän aikana.
Atari ST
Atarin 16-bittisessä tietokoneessa, Atari ST:ssä, oleva YM2149 -äänipiiri on itse asiassa kehittymättömämpi kuin Commodore 64:n. Monet ammattimuusikot käyttivät Atari ST:tä kuitenkin musiikinteossa MIDI-laitteena, eli tekivät ST:llä nuottidatan ja muut tarvittavat tiedot syntetisaattorien soitettavaksi, koska ST:ssa oli valmiina tarvittavat liitännät. Myöhemmin myös Atari ST:stä onnistuttiin saamaan irti digitoitua ääntä ohjelmallisin keinoin, mutta tämä varasi koneen prosessoritehoa, joten digitoitua ääntä käytettiin ST-peleissä vain harvoin. Harrastelijat tekivät kuitenkin Atari ST:nkin äänipiirillä paljon hyviä melodioita laitteen suuren levinneisyyden takia. Atarin kehittämää Tempestiä pidetään ensimmäisenä pelinä, jonka musiikit julkaistiin erillisenä peli-soundtrackina.
Sega Mega Drive ja Super Nintendo
Pelikonsolien puolella 16-bittiset laitteet Sega Mega Drive ja Euroopassa tuntemattomaksi jäänyt PC Engine eivät vielä tukeneet digitoitua ääntä. Niiden äänipiirien tuottama FM-synteesi oli kuitenkin huomattavasti korkeatasoisempaa kuin aiempien laitteiden mikä jo sinällään mahdollisti aikaisempaa paremmalta kuulostavan musiikin. Esimerkiksi Sega Mega Driven tunnetuimmassa pelisarjassa, Sonic the Hedgehogissa, panostettiin musiikin laatuun. Samoin Streets of Rage -tappelupeleissä kuultiin huolella tehtyä tanssimusiikkia.
Vuonna 1990 julkaistussa Super Nintendossa oli kahdeksan digitaalista äänikanavaa ja tuki digitoiduille äänille. Silti varsinkaan vanhat Super Nintendon pelit eivät usein kuulosta musiikiltaan Sega Mega Driven pelejä kummoisimmalta, mutta ajan myötä Super Nintendon peleihin alkoi ilmaantua suhteellisen hyvän kuuloista musiikkia, joka hyödynsi digitoituja soitinääniä. Näistä voidaan mainita esimerkiksi Final Fantasy -pelien musiikit, joita ovat myöhemmin esittäneet myös sinfoniaorkesterit. Jotkut myöhemmän sukupolven SNES-pelit, kuten Star Ocean ja Super Turrican 2, hyödynsivät myös tuolloin uutta Dolby Digital Surround-teknologiaa.
IBM PC -yhteensopivat
Alun perin vuonna 1981 julkaistu IBM PC tarkoitettiin työkäyttöön ja sen ainoa äänilähde oli PC Speaker -niminen laite, joka kykeni ainoastaan yksiääniseen ”piipitykseen” (joskin siitä sai irti ohjelmallisin keinoin myös hyvin heikkotasoista digitoitua ääntä). Myöhemmin IBM PC -yhteensopivia tietokoneita alettiin käyttää yhä enemmän myös pelaamiseen ja musiikin tekemiseen ja niille alettiin valmistaa äänikortteja.
Koska IBM -yhteensopivia koneita pystyi valmistamaan kuka tahansa, ei mitään vakiintuneita tekniikoita ollut. Myös äänikortteja valmistivat monet eri yritykset, jotka eivät pyrkineet luomaan mitään yhteistä standardia. Vielä 1990-luvun alussa peleissä (kuten vaikkapa vuonna 1993 julkaistussa Doomissa sekä Commander Keeneissä) käytettiin useimmiten tuon aikaisten äänikorttien tukemaa varsin alkeellista FM-synteesiä, vaikka samoilla korteilla olisi useissa tapauksissa pystynyt toistamaan jo digitoitua ääntä. Esimerkiksi Doomin musiikki ei ollut digitoitua, vaikka ääniefektit olivatkin.
Amigassa suosittu digitoituja sampleja hyödyntävää tracker-musiikki ei yleistynyt PC-yhteensopiville julkaistuissa peleissä, vaan jäi enemmänkin demoscene-harrastajien toiminnaksi.
CD-ääni
Samoihin aikoihin, kun digitoiduista ääninäytteistä koostettu musiikki alkoi vihdoin yleistyä videopeleissä, tapahtui toinenkin vallankumous: 1990-luvun puolivälissä CD-ROM -asemien yleistymisen myötä pelien musiikki alkoi yhä useammin tulla suoraan CD:ltä. Ensimmäiset koteihin tarkoitetut CD-ROM pelit ilmestyivät Japanissa jo vuonna 1989 PC Engine -konsolille. Tämän jälkeen julkaistiin Nintendo julkaisi CD-ROM aseman Super Nintendo Entertainment System -konsolille ja Sega julkaisi Sega Mega-CD:n.
Uudelleensoitettu pelimusiikki
Suosituimmat pelimusiikit saavat lopulta usein useita uudelleensoitettuja remix-versioita. Jotkut yhtyeet ovat keskittyneet täysin soittamaan uudelleensovittamiaan versioita vanhoista pelimusiikeista. Joitain pelimusiikkibändejä:
Konserttikiertueet
Videopelien musiikkia soitetaan orkesterilla eri kiertuilla. Näitä ovat muun muassa Play! A Video Game Symphony ja Video Games Live.
Juri Zaitsev
Zaitsev voitti Montréalin 1976 olympialaisissa kultaa alle 110-kiloisten sarjassa yhteistuloksella 385 kg. Hän oli tempauksessa vasta neljäs tuloksellaan 165 kg mutta otti työntötuloksellaan 220 kg bulgarialaisen Krustiu Semerdžijevin viiden kilon etumatkan kiinni ja voitti tasatuloksella kultaa, koska hän oli bulgarialaista kevyempi.
Zaitsev voitti maailmanmestaruuden alle 110 kilon sarjassa vuonna 1978. Vuonna 1977 hän saavutti MM-hopeaa ja vuonna 1974 MM-pronssia. Hän voitti Euroopan-mestaruuden vuosina 1978 ja 1979 sekä saavutti EM-hopeaa vuosina 1976 ja 1977.
Zaitsev teki urallaan kolme maailmanennätystä: kaksi työnnössä ja yhden yhteistuloksessa.
Future Crew
thumb|Kuva demosta Second Reality Future Crew oli suomalainen demoryhmä. Se on erityisesti tunnettu varhaisista PC-demoistaan ja Scream Tracker -musiikkiohjelmastaan. Future Crew jäsenet olivat pääosin Turusta kotoisin. Myös Assembly-demotapahtuman järjestäjiin on perinteisesti kuulunut suuri osa Future Crew'n jäsenistä. Future Crew julkaisi viimeisen tuotoksensa Assembly 1994 -tapahtumassa eikä ole sen jälkeen ryhmänä julkaissut mitään.
Merkittäviä Future Crew'n julkaisemia demoja ovat Unreal (Assembly 1992), Panic (The Party 1992) ja Second Reality (Assembly 1993). Saksalainen Smash Designs julkaisi Second Realitystä C64-version vuonna 1997.
Monet ryhmän jäsenet siirtyivät tietokonepelien tekoon demojen jälkeen. Jättiprojekti Illuminatus, joka oli Elite-tyyppinen "avaruussimulaattori", jäi kesken, ja ensimmäinen ryhmän jäsenten julkaisema peli oli autopeli Death Rally (1996).
Osittain tai kokonaan Future Crew'n jäsenten aloittamiin tietotekniikkayrityksiin kuuluvat Futuremark (3DMark), Remedy Entertainment (Max Payne) ja Bitboys.
Pääomalaina
Pääomalaina on yrityksen saama erityisehtoinen laina, jolla on muita lainoja huonompi oikeus takaisinmaksuun ja korkoon. Vaikka kyseessä onkin laina, se voidaan tiettyjen ehtojen täyttyessä lukea yhtiön omaan pääomaan, toisin kuin muut lainat.
Käyttötarkoituksia
Osakeyhtiölain mukaan pääomalainaa voidaan käyttää muun muassa:
Pääomalaina taseessa
Pääomalaina esitetään yrityksen taseessa lähtökohtaisesti vieraassa pääomassa. Pääomalaina esitetään joko lyhytaikaisen tai pitkäaikaisen vieraan pääoman ensimmäisenä eränä. Jos pääomalainan, tai sen osan, lyhennykseen on aikaa vähemmän kuin 12 kuukautta, laina tai lainanosa kuuluu lyhytaikaiseen vieraaseen pääomaan. Muilta osin se kuuluu pitkäaikaiseen vieraaseen pääomaan.
Jos yritys pitää lainaa oman pääoman luonteisena, pääomalainan voi esittää omassa pääomassa erillisenä eränään. Omassa pääomassa esittämisen erityinen edellytys on, ettei pääomalainalla ole eräpäivää. Tämä tarkoittaa, että ajankohta, jolla lainapääoma maksetaan takaisin, on kirjanpitovelvollisen yksinomaisessa päätösvallassa.
Yrityksellä on näyttövelvoite perusteista, joilla laina on merkitty omaan pääomaan. Jos laina on merkitty vieraaseen pääomaan, näyttötaakkaa ei ole. Pääomalainan voi merkitä vieraaseen pääomaan, vaikka se olisi kiistatta oman pääoman ehtoinen. Merkitsemällä pääomalainan vieraaseen pääomaan yritysjohto minimoi riskin siitä, että ulkopuolinen luulisi omaa pääomaa todellisuutta suuremmaksi ja yrityksen vakavaraisuutta todellisuutta paremmaksi.
2090-luku
2090-luku on tuleva vuosikymmen, joka alkaa 1. tammikuuta 2090 ja päättyy 31. joulukuuta 2099. Vuosikymmen on 2000-luvun viimeinen vuosikymmen.
Lentorykmentti 2
Lentorykmentti 2 (LeR 2) oli Suomen ilmavoimien joukko-osasto vuosina 1938–1952.
Perustaminen
Lentorykmentti 2 perustettiin 1. tammikuuta 1938 Lentoasema 1:n tilalle Uttiin komentajanaan everstiluutnantti Richard Lorentz. Rykmentti muodostui lentolaivueista 24 ja 26, joiden kalustona oli aluksi Gloster Gamecock- ja Bristol Bulldog -hävittäjät. Vuoden 1939 aikana laivueet saivat käyttöönsä Fokker D.XXI -koneet.
Talvisota
thumb|Fokker D.XXI -pari Talvisodan alkaessa 30. marraskuuta 1939 LLv 24 tukeutui Immolan ja Suur-Merijoen kentille kalustonaan 35 Fokkeria. Heinjoelle sijoitetulla LLv 26:lla oli ainoastaan kymmenen Bulldogia sen luovutettua Fokkerinsa LLv 24:lle. Lentorykmentti 2:n tehtäväksi annettiin torjuntalennot Karjalan kannaksella. LLv 24:n vastuualueeksi asetettiin Kannaksen luoteispuoli LLv 26:n huolehtiessa varsinaisesta Kannaksesta. Vähäisen konekaluston takia toiminnan pääpaino oli pommikoneiden torjunnassa, hävittäjätaisteluita käskettiin välttämään ja maataistelulennot oli kokonaan kielletty.
Joulukuussa rykmenttiin perustettiin LLv 28, joka sijoitettiin Säkylään. Laivue aloitti toimintansa kuitenkin vasta helmikuussa 1940 saatuaan kalustokseen Morane-Saulnier M.S.406 -hävittäjät. Tammikuussa muodostettiin Hollolaan LLv 22 odottamaan yhdysvaltalaisia Brewster F2A-koneita, joista vain muutamia ehti palvelukseen ennen sotatoimien päättymistä. Helmikuussa suurhyökkäyksen alettua LLv 24 sai tehtäväkseen Kannaksen suojauksen. LLv 26 suojasi lisäksi Laatokan Karjalaa saatuaan aluksi Gloster Gladiator -koneita ja helmikuun lopulla Fiat G.50 -hävittäjiä. Maaliskuussa maataistelukielto kumottiin ja kaikki laivueet vedettiin Viipurinlahdelle maihinnousuntorjuntaan.
Talvisodassa rykmentti lensi 3 486 sotalentoa saavuttaen 170 ilmavoittoa 23 koneen menetyksin.
Jatkosota
thumb|LLv 24:n Brewster thumb|LLv 28:n M.S.406 Jatkosodan alkaessa 25. kesäkuuta 1941 rykmentillä oli alaisuudessaan LLv 24, LLv 26 ja LLv 28. Lentolaivue 24 tukeutui Vesivehmaan ja Selänpään lentokentille Brewster-koneilla. LLv 26 oli sijoitettu Joroisiin Fiat-kalustolla ja LLv 28 Naarajärvelle Moraneilla. Sodan alkupäivinä rykmentin tehtävänä oli liikekannallepanon suojaus. Kesäkuun lopussa rykmentti sai tehtäväkseen Karjalan armeijan suojauksen sen edetessä Laatokan ja Aunuksen Karjalaan. Syyskuuhun mennessä rykmentin esikunta oli siirtynyt Salmiin ja laivueet Immolaan ja Lunkulaan. 16. syyskuuta LLv 26 irrotettiin rykmentistä ja liitettiin Lentorykmentti 3:een.
Vuoden 1942 alussa hyökkäysvaiheen päätyttyä rykmentti oli siirtynyt aina Petroskoihin asti. LLv 24 suojasi Maaselän kannasta Nurmoilan, Kontupohjan ja Tiiksjärven kentiltä. LLv 28:n tehtävänä oli Äänisen alueen suojauslennot Viitanasta ja Petroskoista käsin. Toukokuussa ilmavoimien joukko-osastot järjesteltiin uudelleen toiminta-alueidensa mukaan. LeLv 16 liitettiin Lentorykmentti 2:een. Laivueen tehtäväksi annettiin tiedustelu rykmentin alueella Petroskoista ja Vitskasta käsin, kalustonaan Gladiator-, Westland Lysander- ja Fokker C.X -koneet. Heinäkuussa LeLv 24 siirtyi Karjalan kannakselle ja liitettiin LeR 3:een, jolloin LeLv 28:n vastuulle jäi koko toiminta-alueen suojaus.
16. kesäkuuta 1943 rykmentin komentajaksi tuli everstiluutnantti Raoul Harju-Jeanty. Helmikuussa 1944 laivueet nimettiin tehtäviensä mukaan uudelleen, jolloin LeLv 16:sta tuli Tiedustelulentolaivue 16 ja LeLv 28:sta Hävittäjälentolaivue 28. Kesä-heinäkuussa suurhyökkäyksen alettua rykmentti ja sen laivueet vetäytyivät Värtsilään. Heinäkuussa HLeLv 28 sai käyttöönsä Suomessa alkuperäistä tehokkaamman moottorin saaneita Mörkö-Moraneja sekä joukon Messerschmitt Bf 109 -koneita. Elokuussa rykmenttiä vahvistettiin vielä HLeLv 26:lla, jolla oli jäljellä 5 Brewsteriä, ja TLeLv 16 sai käyttöönsä kotimaisia Myrsky-koneita.
Aselevon jälkeen syyskuussa laivueet vedettiin Hollolan ja Onttolan kentille. Rykmentti osallistui Lapin sotaan osana erikoisosasto Sarkoa tehtävänään torjunta- ja tiedustelulennot ja pommikoneiden suojaus.
Sotien jälkeen
Joulukuussa 1944 ilmavoimat siirtyi rauhanajan vahvuuteen ja Lentorykmentti 2 sijoitettiin Rissalaan. HLeLv 28 nimettiin uudelleen Hävittäjälentolaivue 21:ksi kalustonaan Mörkö-Moranet ja HLeLv 26 Hävittäjälentolaivue 23:ksi Messerschmitt-koneilla. Syyskuussa 1948 HLeLv 21 lakkautettiin Morane-kaluston poistuessa käytöstä. Lentorykmentti 2 lakkautettiin kokonaan 1.12.1952 ilmavoimien uudistuksessa.
Rapajärvi (Rauma)
Maantiede
Järven pinta-ala on 1,6 hehtaaria ja lähes pyöreän järven halkaisija on 150 metriä. Järven luusua sijaitsee järven länsirannalla, josta saa alkunsa noin 6 kilometriä pitkä laskuoja Saarnijärveen.
Järven rantaviiva on 500 metriä pitkä ja ranta on pääosin peltoon rajautuvan avosuota.
Luonto
Järvessä viihtyy ainakin jokirapu, hauki ja ahven, jotka ovat alkuperäisiä lajeja, sekä suutari, joka on istutettu laji.
Luonnonhistoriaa
Järven allas muodosti joskus jääkauden jälkeen pienen lahden, jonka suu alkoi maankohoamisen vuoksi kuroutua umpeen litorinamerestä. Tämä aiheutti järven suolapitoisuuden alenemisen ja esimerkiksi levien lajisto vaihtui makeavetisille järville tyypilliseksi. Lajiston muuttumisen alkuhetki on ajoitettu pohjasedimenttien kairauksella noin 1920–1800 eaa. ja täysin makeavetiseksi järvi oli muuttunut kairauksien perusteella 1700–1600 eaa. Sitä välivaihetta, jolloin järvessä on laimeaa murtovettä, kutsutaan kluuvifladaksi. Järvialtaan kynnys, joka erotti lopulta järven merestä, sijaitsi 23,6 metriä nykyisen merenpinnan yläpuolella.
Nenäinniemi
Nenäinniemi on omakotitalovaltaista aluetta, mutta siellä on myös kerros- ja rivitaloja. Osa alueen kadunnimistä on nimetty niiden Hämeen pitäjien mukaan, joista ensimmäiset Jyväskylän seudun asukkaat tulivat (Pälkäne, Hauho, Alvettula, Sääksmäki ja Tuulos). Kaupunginosassa on samanniminen niemi.
Historiaa
Nenäinniemi asutettiin melko myöhään; vuoden 1845 pitäjänkartan mukaan niemellä ei ollut yhtäkään taloa. Pieniä Korttajärvelle eli Puuppolaan kuuluneita vesijättömaita lukuun ottamatta niemi kuului Jyväskylän rekisterikylään. Alueen vanhimmat talot olivat Naattia, Maso ja Kuivaniemi. Vuonna 1923 Toivo Salonen osti Naattian talon ja piti Naattiansaarella pientä teurastamoa. Vuonna 1948 niemeen perustettiin vielä Vaskon ja Pönkälän talot Sortavalan maalaiskunnasta Nenäinniemeen sijoitetuille evakoille.
Nenäinniemessä toimi vuoteen 2010 asti 30 henkeä työllistänyt Fazerin Jyväskylän leipomo. Fazer oli kymmenen vuotta aikaisemmin ostanut leipomon itselleen Ruthin leipomo Oy:ltä. Fazerin vetäytyessä rakennuksesta vanha omistaja päätti palata tiloihin ja leipomon toiminta jatkui yrittäjävetoisena Ruthin leipomon nimellä. Nenäinniemessä on myös melontaseura Melanvilauttajat ry:n tukikohta.
Drake
Drake voi tarkoittaa ainakin seuraavia:
Luettelo televisiosarjan Simpsonit DVD-julkaisuista
thumb|right|[[Simpsonit (1. tuotantokausi)|Ensimmäisen kauden DVD-julkaisu.]] Tämä on luettelo televisiosarjan Simpsonit DVD-julkaisuista. Kaikkia näistä ei ole julkaistu Suomessa eikä niillä ole suomenkielistä nimeä, ja joitain on voitu julkaista uudelleen eri versioina. Julkaisuja levittää Suomessa Svensk Filmindustrin tytäryhtiö FS Film.
Twentieth Century Fox ilmoitti keväällä 2015, että Simpsonien kausijulkaisuja ei tulevaisuudessa enää julkaista DVD:llä eikä Blu-raylla, mutta kesällä 2017 yhtiö ilmoitti, että tuotantokausien julkaisu jatkuu.
DVD-kausijulkaisut
thumb|right|Näyte DVD-kausijulkaisun tausta­materiaali­valikosta (18. tuotanto­kausi). Yhdysvalloissa on ilmestynyt kaksikymmentä ensimmäistä tuotantokautta DVD-bokseina. Suomessa on julkaistu vain tuotantokaudet 1-17 ja 20.
18. ja 19. kauden Suomen-julkaisusta ei toistaiseksi ole tietoa.
Normaalisti tuotantokaudet on julkaistu DVD:llä kronologisessa järjestyksessä, mutta poikkeuksellisesti 20. tuotantokausi sai DVD-julkaisunsa vuonna 2010 Simpsoneiden 20-vuotisjuhlan kunniaksi.
Kausien 1–19 julkaisut ovat "keräilijän versioita", ja ne sisältävät erilaista taustamateriaalia, kuten tekijöiden kommenttiraitoja, poistettuja kohtauksia, pienoisdokumentteja ja mainoksia.
Blu-ray-kausijulkaisut
Kahdennestakymmenennestä kaudesta alkaen Simpsoneita on esitetty Yhdysvalloissa teräväpiirtona. Sarjan Blu-ray-versioita on toistaiseksi julkaistu (DVD-versioiden rinnalla) ainoastaan Yhdysvalloissa ja Australiassa: kaudet 13–17 ja 20. Suomessa nämä kaudet on julkaistu ainoastaan DVD:nä.
Kauhujen talo
right|100px|Kauhujen talo Sisältää neljä Kauhujen talo -jaksoa.
Simpsoneiden joulu
Sisältää viisi joulu- tai talviaiheista jaksoa eri kausilta.
Simpsonit villinä
right|100px|Simpsonit villinä. Sisältää neljä juhlinta-aiheista jaksoa eri kausilta.
Simpsoneiden joulu 2
Sisältää neljä jouluaiheista jaksoa.
Simpsoneiden vastaisku
right|100px|Simpsoneiden vastaisku. Sisältää neljä jaksoa ja koosteen Tähtien sota -viittauksista sarjassa.
Simpsonit: Pussailua pusikossa – heidän tarinansa
Neljä jaksoa Homerin ja Margen suhteesta. (Julkaistu 9.3.2007.)
Filmifestarit
right|100px|Filmifestarit. Sisältää elokuva-aiheisia jaksoja.
The Simpsons Backstage Pass
Neljä musiikkiaiheista jaksoa.
Riski bisnes
right|100px|Riski bisnes. Sisältää neljä työelämään liittyvää jaksoa.
Matkalla Hollywoodiin
100px|right|Matkalla Hollywoodiin
Taivas ja helvetti
right|100px|Taivas ja helvetti.
Greatest Hits
right|100px|Greatest Hits
Wesley Taylor
Wesley Taylor (s. 13. elokuuta 1986) on yhdysvaltalainen näyttelijä, joka tunnetaan erityisesti työstään musikaaleissa ja televisiossa.
Yksityiselämä
Taylor syntyi Elizabethissa, New Jerseyssä, mutta eli lapsuutensa Floridan Orlandossa. Hän on puoliksi puerto ricolainen. Taylor on kertonut olevansa homoseksuaali. Hän on suhteessa näyttelijä Isaac Powellin kanssa. Pari kihlautui toukokuussa 2019.
Ura
Kesällä 2008 Taylor esiintyi Barrington Stage Companyn tuotannossa See Rock City and Other Destinations. Teos palkittiin Richard Rogers– ja Jerry Bock–palkinnoilla. Broadway-debyyttinsä Taylor teki rockmusikaalissa Rock of Ages, jossa hän esitti Franzia. Tästä roolista Taylor sai Theatre World Awardin ja oli ehdokkaana Outer Critics Circle Awardille.
Taylorin seuraava suuri rooli Broadwaylla oli Lucas Beineke The Addams Familyssa. Musikaalin ensiesitys oli huhtikuussa 2010. Taylor jätti roolin seuraavan vuoden maaliskuussa. Sittemmin hän on esiintynyt esimerkiksi Michael Tolliverina Tales of the City-kirjasarjaan perustuvassa musikaalissa, Sulevi Planktonina Broadwayn Paavo Pesusieni-musikaalissa ja Hulluna hatuntekijänä Alice by Heartissa.
Kaiken se kestää (kirja)
Kaiken se kestää on Uma Karman 2009 julkaistu teos.
Juoni
Luukas on järjestänyt juhlat kodissaan, joihin hän on kutsunut koulukavereitaan. Hän käy lukion urheiluluokkaa ja rakastaa koripalloa yli kaiken. Hän on kutsunut juhliin myös samaa lukiota käyvän Tuukan, eivätkä he tunne toisiaan. Tuukka ei ymmärrä, miksi hänet on kutsuttu juhliin ja on lähdössä pois. Luukas ja Tuukka päätyvät saunaan suutelemaan ja Luukas kertoo olleensa ihastunut häneen jo pidemmän aikaa. Tuukan perhe on lähdössä kesämökille neljäksi viikoksi, eikä Tuukan äiti anna hänelle lupaa jäädä yksin kotiin. Tuukka pyytää Luukasta mukaan mökille, jossa he jatkavat salaista suhdettaan.
Kun kesäloma on ohi ja koulu alkaa, pojille jää vähemmän aikaa tavata toisiaan. Luukaksen vanhemmat ovat syvästi uskonnollisia ja he ovat aina päättäneet kaikki poikansa asiat. Pojat viihtyvät paljon yhdessä, ja Luukaksen vanhemmat alkavat epäillä poikien seurustelevan. Tämän seurauksena poikien välit viilenevät eivätkä he ole puheväleissä vähään aikaan.
Aikaa kuluu ja pojat muuttavat eri paikkakunnille. He eivät näe toisiaan moneen vuoteen, mutta ajattelevat toisiaan kaiken aikaa. Eräänä iltana Tuukka menee läheiseen yökerhoon kavereidensa kanssa, ja tapaa siellä Luukaksen. Tuukka juo tyrmäystipoilla terästetyn juoman ja Luukas vie hänet asuntoonsa yöksi. Luukaksen isä omistaa huonekalufirman ja on lähettämässä poikaansa töihin toiselle puolelle Suomea uuteen avattavaan huonekalumyymäläänsä, kun huomaa Tuukan olevan taas kuvioissa. Tämä on ensimmäinen kerta, kun Luukas vastustaa isänsä tahtoa. Lopulta Luukaksen vanhemmat hyväksyvät poikien suhteen ja he muuttavat yhteen.
Markus Feulner
Markus Feulner (s. 12. helmikuuta 1982 Scheßlitz, Saksa) on saksalainen jalkapalloilija.
Willard Huyck
Huyck teki yhdessä Gloria Katzin ja Lucasin kanssa käsikirjoituksen elokuvaan Svengijengi '62, josta he saivat Oscar-ehdokkuuden. Ryhmä työskenteli yhdessä myös elokuvan Indiana Jones ja tuomion temppeli -käsikirjoituksen parissa. Lucasin kanssa yhteistyössä syntyi myös Huyckin ohjaama Howard – uuden ajan sankari (Howard the Duck), joka oli suuri taloudellinen pettymys.
Elokuvat
Huyck työskenteli elokuvissa sekä käsikirjoittajana että ohjaajana, joskus molemmissakin tehtävissä.
Tadžikistan yleisurheilun maailmanmestaruuskilpailuissa
Tadžikistan on osallistunut yleisurheilun ulkoratojen maailmanmestaruuskilpailuihin vuodesta 1993 lähtien. Sitä ennen maan urheilijat edustivat Neuvostoliittoa. Tadžikistanin ainoat MM-mitalistit ovat moukarinheittäjät Andrei Abduvalijev ja Dilšod Nazarov. Abduvalijev voitti kultaa Stuttgartissa 1993 ja Göteborgissa 1995 ja Nazarov hopeaa Pekingissä 2015. Näiden mitalisijojen lisäksi ainoa sijoitus kahdeksan parhaan joukkoon on Nazarovin seitsemäs sija Lontoossa 2017. Moskovassa 2013 Nazarov sijoittui alun perin viidenneksi, mutta tuli myöhemmin hylätyksi dopingin takia.
Berliinissä 2009 Tadžikistanin kisajoukkueeseen kuului vain kaksi moukarinheittäjää, joista Dilšod Nazarov sijoittui miesten kilpailussa 11:nneksi. Daegussa 2011 joukkueeseen kuului Nazarovin lisäksi yksi pikajuoksija. Nazarov sijoittui alun perin kymmenenneksi, mutta tuli myöhemmin hylätyksi dopingin vuoksi. Samalla kahden urheilijan joukkueella maa oli matkassa myös Moskovan MM-kilpailuissa 2013. Pekingissä 2015 ja Lontoossa 2017 joukkueeseen kuului Nazarovin lisäksi pikajuoksija Kristina Pronzhenko. Dohassa 2019 joukkueessa oli vain pikajuoksija Gulsumbi Sharifova. Eugenessa 2022 joukkueessa oli vain pikajuoksija Ildar Akhmadiev.
Peter Adam
Peter Adam (3. elokuuta 1929 – 28. syyskuuta 2019 ) oli saksalaissyntyinen BBC:lle työskennellyt dokumenttielokuvatuottaja ja kirjailija.
Adam työskenteli vuosien 1968–1989 välillä brittiläiselle televisio- ja radioyhtiölle BBC:lle pääaiheinaan taide ja kulttuuri. Hänet palkittiin British Academy Award-palkinnolla ohjaamastaan dokumenttielokuvasta Art in the Third Reich vuonna 1989. Adam asui Lontoossa ja etelä-Ranskassa.
Saarnijärvi (Rauma)
Saarnijärvi on Lapissa Raumalla Satakunnassa sijaitseva järvi, joka kuuluu Lapinjoen vesistön Lapinjoen keskiosan alueeseen.
Maantiede
Järven pinta-ala on 60 hehtaaria ja sen pituus on 2,2 kilometriä ja leveys 4,2 kilometriä. Järven luusua sijaitsee järven pohjoisrannalla, josta jatkaa järven läpi virtaava Lapinjoki.
Järven rantaviiva on 3,7 kilometriä pitkä ja ranta on pääosin peltoon tai moreeni- ja kalliopaohjaiseen maastoon rajautuvaa kosteikkoa.
Luonto
Järvessä viihtyy ainakin jokirapu, hauki ja ahven, jotka ovat alkuperäisiä lajeja, sekä suutari, joka on istutettu laji.
Historia
Osana Lapinjoen perkausta aleni myös Saarnijärven pinta. Näitä toimenpiteitä varten tehtiin anomus laskea järven vedenpintaa vuonna 1827.
Kulttuuriympäristö
Järven pohjoisrannalla sijaitsee Unescon maailmanperintökohde Sammallahdenmäki.
Vahejärvi
Vahejärvi on Satakunnassa Raumalla sijaitseva järvi, joka kuuluu Lapinjoen vesistön Lapinjoen keskiosan alueeseen.
Maantiede
Järven pinta-ala on 1,6 hehtaaria ja sen halkaisija on alle 100 metriä. Järven luusua sijaitsee järven etelärannalla, josta saa alkunsa 100 metriä pitkä laskuoja. Järven rantaviiva on 800 metriä pitkä ja ranta on pääosin avosuota.
Luonto
Järvessä viihtyy ainakin jokirapu, hauki ja ahven, jotka ovat alkuperäisiä lajeja, sekä ankerias, joka on istutettu laji.
Sabiinitarten ryöstö
Sabiinittarien ryöstö on roomalaisessa mytologiassa tarina siitä, miten Rooman varhaishistoriassa kaupungin asukkaat ryöstivät itselleen morsiamet kaupunkiin vierailemaan kutsuttujen sabiinilaisten keskuudesta.
Tarinan mukaan Roomassa ei sen perustamisen jälkeen ollut tarpeeksi vaimoja, eivätkä naapurikansojen naiset vapaaehtoisesti menneet naimisiin sen kansalaisten kanssa. Siksi kaupungin perustaja Romulus päätti ottaa viekkaudella, mitä ei muuten saanut. Hän valmisteli juhlalliset kisat merenjumalan Neptunuksen kunniaksi ja kutsui naapureita tulemaan niihin. Kisoihin tulikin suuri joukko naapureita, varsinkin sabiinilaisia. Sovitusta merkistä Rooman nuorukaiset sivalsivat kesken kisojen miekkansa ja ryöstivät suuren joukon nuoria naisia.
Kolme vuotta myöhemmin sabiinilaiset päättivät kostaa ryöstön. Naisten loukatut isät valmistautuivat taisteluun. Sabiinilaiset marssivat suurena joukkona Rooman alueelle. Siitä syttyneen taistelun aikana roomalaisten pakolla vaimoiksi ottamat sabiinilaiset naiset juoksivat hiukset sekaisin ja vaatteet revittyinä isiensä ja miestensä väliin ja taivuttivat rukouksillaan ja kyyneleillään heidät lopettamaan sodan. Naisten aloitteesta solmittiin valtioliitto, jonka mukaan roomalaiset ja sabiinilaiset liittyivät yhdeksi kansaksi, jonka hallituspaikaksi tuli Rooma. Sata sabinalaista sijoitettiin senaattiin, ja Romuluksen piti ottaa hallituskumppaniksensa sabiinien kuningas Tatius. Pian Tatius kuitenkin surmattiin eräässä kapinassa, ja tarinan mukaan senaattorit murhasivat Romuluksen.
Aihe on kiinnostanut monia taiteilijoita etenkin renessanssin aikana. Peter Paul Rubens maalasi siitä taulun 1630-luvun lopussa. Hänen versiossaan tausta on antiikin ajalta, mutta naiset ovat pukeutuneet 1600-luvun flaamilaisnaisten asuihin. Italiassa työskennelleen flaamilaisen Giambolognan tunnetuin työ on Firenzen Loggia dei Lanziin sijoitettu marmoriveistos tästä aiheesta, ja Giambolognan oppilas teki aiheesta myös pronssiversion. Nicolas Poussinin maalaus on Louvressa.
Aiheesta muualla
Romulus und Remus
Twice
Twice on vuonna 2015 perustettu eteläkorealainen tyttöyhtye, jonka levy-yhtiönä toimii JYP Entertainment. Yhtyeeseen kuuluvat yhdeksän jäsentä, jotka ovat Nayeon, Jeongyeon, Momo, Sana, Jihyo, Mina, Dahyun, Chaeyoung ja Tzuyu. Yhtye debytoi 20. lokakuuta 2015 minialbumillaan The Story Begins.
Perustaminen – 2019
JYP Entertainment ilmoitti uudesta tyttöyhtyeestä, joka debytoisi vuonna 2014. Tulevan yhtyeen debytti päätettiin kuitenkin peruuttaa, kun osa sen jäsenistä erosi juuri ennen debyytin alkua. JYP Entertainmentin johtaja Park Jin-young ilmoitti helmikuussa 2015, että yhtiön tulevan yhtyeen jäsenet valittaisiin televisio-ohjelman Sixteen kautta. Park kertoi lehdistötilaisuudessa toivovansa yhtyeeltä Wonder Girlsin ja miss A:n kaltaista luonnollista mutta terveellistä tunnelmaa hurjemmalla puolella. Ohjelman nimi viittaa sen kuuteentoista kilpailijaan, joista seitsemän valittaisiin uuteen yhtyeeseen. Ohjelma alkoi 5. toukokuuta ja päättyi Nayeonin, Sanan, Dahyunin, Tzuyun, Chaeyoungin, Minan, Jihyon, Jeongyeonin ja Momon voittoon sekä Twicen lopulliseen kokoonpanoon yhdeksänhenkisenä ryhmänä. Park Jin-yongin mukaan yhtyeen nimi tarkoittaa yhtyeen tekevän vaikutuksen kahdesti: kerran korvien kautta ja kerran silmien kautta (once through the ears and once through the eyes).
JYP Entertainment aloitti yhtyeen viralliset kotisivut ja ilmoitti yhtyeen tulevasta minialbumista The Story Begins sekä sen nimikkokappaleesta ”Like OOH-AHH” 7. lokakuuta 2015. Kappaletta kuvailtiin värikkääksi dance-kappaleeksi, jossa on elementtejä hip hopista, rockista ja rhythm and bluesista (R&B). Albumi ja sen nimikkokappaleen musiikkivideo julkaistiin 20. lokakuuta. Nimikkokappaleen musiikkivideo oli ensimmäinen k-pop debyyttiraita, joka saavutti 100 miljoonaa katselua Youtubessa. Yhtye piti livetilaisuuden samana päivänä, missä he esittivät sekä kappaleen ”Like OOH-AHH ” että dance-kappaleet ”Must Be Crazy” ja ”Do It Again”. Debyttialbumi The Story Begins oli myös yhtyeen ensimmäinen listoille noussut albumijulkaisu.
Yhtye erottuu muista k-pop -ryhmistä pirteillä kappaleilla ja värikkäällä tyylillä. Rohkeat kertosäkeet ja tanssiliikkeet ovat merkittävästi erottuvia ominaisuuksia yhtyeen albumien nimikappaleilla. Ryhmän nimikappaleet lähtevät lähes aina viraaleiksi hiteiksi osaltaan koska ne ottavat inspiraatiota viimeisimmistä trendeistä verkossa.
Twice voitti Vuoden naistulokkaan palkinnon Mnet Asian Music Awards -palkintogaalassa 2. joulukuuta 2015. Yhtyeen faneja kutsutaan nimellä Once. Faniklubin nimen merkitykseksi kerrotaan jos rakastat meidät edes kerran, maksamme rakkauden takaisin kahdesti (If you love us even once, we will repay your love with twice of our love).
Yhtyeen toinen minialbumi Page Two julkaistiin 25. huhtikuuta 2016. Albumi sisältää nimikkokappaleen ”Cheer Up”, joka on Park Ji-yoonin kappaleiden ”Precious Love” ja ”I'm Gonna Be A Star” uudistettu versio. Twice voitti kappaleellaan ensimmäisen palkintonsa musiikkiohjelmassa M!Countdown, tasan vuosi Sixteen -ohjelman ensiesityksestä. Twice julkaisi kolmannen minialbuminsa Twicecoaster: Lane 1 ja sen nimikkosinglen ”TT” musiikkivideon 24. lokakuuta 2016. Kappale tuo esiin yhtyeen energisen ja iloisen puolen aiempien singlejen tapaan. ”Cheer Up” voitti vuoden parhaan kappaleen palkinnon Melon- ja MAMA -tapahtumissa vuonna 2016.
pienoiskuva|vasen|Yhtye esiintymässä vuonna 2017. Yhtye nousi nopeasti halutuimmiksi malleiksi mainoksiin. Yhtye on ensimmäinen idoliryhmä, joka on valittu markkinoimaan Pocari Sweat -urheilujuomaa juoman 30-vuotismerkkipäiväksi.
Vuosina 2017 ja 2018 yhtye vakiinnutti asemansa sarjalla listojen kärkeen nousseita hittikappaleita. Musiikkivideo ”Knock Knock” oli Koreassa vuoden 2017 suosituin musiikkivideo YouTubessa perustuen katselukertojen lisäksi jakokertojen, kommenttien ja tykkäyksien määrään. Toiseksi suosituin musiikkivideo samana vuonna oli yhtyeen ”Signal” ja edellisenä vuonna suosituin oli yhtyeen ”Cheer Up”.
Vuonna 2017 julkaistu Signal EP ja sen nimikkokappale ”Signal” rikkoivat yhtyeen aiemmin tekemiä ennätyksiä ensimmäisen päivän levymyynnissä. ”Signal”-kappaleen kappaleen musiikkivideosta tuli yhtyeen kahdeksas 200 miljoonaa katselua ylittänyt video.
Vuonna 2017 ”Likey”-kappaleen musiikkivideo rikkoi yhtyeen aiemmat ennätykset katselukerroista ja nopeiten 100 miljoonaa katselua saaneesta tyttöbändin videosta. Kappaleesta tuli myös yhtyeen toinen 500 miljoonaa katselua kerännyt video ”TT”-kappaleen musiikkivideon jälkeen. ”Likey” on single yhtyeen ensimmäiseltä täyspitkältä albumilta Twicetagram, joka julkaistiin 30. lokakuuta 2017. Yhtyeen ensimmäinen esiintyminen Japanissa oli kaksiosainen Touchdown in Japan. Vuonna 2017 yhtye piti Twiceland-kiertueen.
Vuonna 2018 yhtyeen ensimmäinen japanilainen studioalbumi BDZ nousi ensimmäisenä päivänä Oricon-listan ensimmäiselle sijalle. Albumin nimikappale ”BDZ” oli julkaistu singlenä ja sille oli julkaistu musiikkivideo. BDZ-albumi myi platinaa ollen yhtyeen viides platina RIAJ:lta. Samana vuonna julkaistu kokoelma-albumi #Twice ja single ”One More Time” saavuttivat platinaa ollen ensimmäinen Korealainen tyttöbändi, jolla on samana vuonna platinaa sekä albumilla että singlellä Japanissa.
Huhtikuussa 2018 yhtye julkaisi EP:n What Is Love?. Koreassa samana vuonna julkaistu ”Dance the Night Away” nousi heti julkaisun jälkeen kuuden suosituimman Korealaisen suoratoistopalvelun kärkeen. Marraskuussa 2018 yhtye julkaisi minialbumin Yes or Yes, jonka nimikappale on samoin nimetty ”Yes or Yes”. ”Yes or Yes” nousi ensimmäiselle sijalle reaaliaikaisilla ja päivittäisillä listoilla kuudella merkittävimmällä musiikkisivustolla sekä iChartin reaaliaikaisilla ja viikoittaisilla listoilla.
Toukokuussa yhtye aloitti TWICELAND ZONE 2: Fantasy Park -kiertueen. Loppuunmyyty areenakiertue Japanissa sisälsi yhdeksän esiintymistä neljässä kaupungissa syys-lokakuussa 2018.
Joulukuussa 2018 yhtye sai kolmannen peräkkäisen Mnet Asian Music Awardsin (MAMA) vuoden kappale -palkinnon: yhtye on voittanut palkinnon vuosina 2016 (”Cheer Up”), 2017 (”Signal”) ja 2018 (”What is Love?”).
Japanilaisten raporttien mukaan yhtye on eteläkorealaisen populaarikulttuurin kolmatta hallyu-aaltoa. Yhtyeen eri kansallisuuksista tulevat jäsenet merkitsevät muuttuvaa tilannetta aasialaisessa populaarikulttuurissa, jossa nuorella sukupolvella on globalisoitunut kulttuuri ja avoimuus ulkomaisille kulttuureille.
Vuonna 2019 yhtyeestä tuli ensimmäinen K-pop-tyttöbändi, joka on esiintynyt Japanissa useamman kaupungin kattavalla dome-kiertueella mukaan lukien Osaka Dome, Tokyo Dome ja Nagoya Dome. Kiertueessa oli viisi konsertia (kaksi Osakassa ja kaksi Tokiossa) maaliskuun ja huhtikuun aikana vuonna 2019. Konserttien liput myytiin loppuun yhdessä minuutissa henkilölle.
Vuonna 2019 yhtye aloitti Twicelights maailmankiertueen, johon kuuluivat muun muassa Bangkok, Singapore, useita esiintymisiä Yhdysvalloissa sekä esiintymiset Meksikossa ja Kuala Lumpurissa. Twicelights-kiertueen esiintymiset Tokyo Domessa, jotka oli suunniteltu huhtikuulle 2020 peruttiin maaliskuussa 2020 Covid-19-pandemian johdosta. JYP Entertainment ja YouTube ilmoittivat vuonna 2019 yhteistyöstä dokumenttisarjan tuottamisesta yhtyeen maailmankiertueen Pohjois-Amerikan osuuden yhteydessä.
Fancy You on yhtyeen seitsemän minialbumi, joka julkaistiin 22. huhtikuuta 2019. Fancy You ja sen nimikkokappale ”Fancy” tekivät uuden ennätyksen K-pop-tyttöryhmien ensimmäisen viikon albumimyynnille ylittäen. Musiikkivideota ”Fancy” katsottiin YouTubessa ensimmäisen 24 tunnin aikana 42,1 miljoonaa kertaa.
Feel Special on yhtyeen kahdeksas minialbumi, joka julkaistiin 23. syyskuuta 2019. EP:llä kuullaan muun muassa elektronista tanssimusiikkia, hip hopia sekä 90-luvun vivahteita. Feel Special nousi Billboardin digitaalisen myynnin listan ensimmäiselle sijalle ja Kanadalaiselle Hot 100 -listalle sijalle 82.
Yhtye nousi eniten myyneeksi tyttöryhmäksi: 10. toukokuuta 2019 mennessä yhtye oli myynyt yhteensä yli 5 miljoonaa albumia Gaon- ja Oricon-listojen mukaan.
2020 – nykyhetki
Eyes Wide Open albumilla on 80-luvun yhdysvaltalais-retroa, japanilaista city popia ja nykyaikaista rhythm and bluesia. Albumilla on useita yhtyeen jäsenien tekemiä sanoituksia kappaleissa ”Bring It Back”, ”Queen”, ”Handle It” ja ”Depend On You”. Eyes Wide Open on myynyt GAONin mukaan platina-albumin verran joulukuuhun 2020 mennessä ja tupla-platinaa huhtikuuhun 2021 mennessä. Yhtyeestä tuli ensimmäinen tyttöryhmä, jolla on vähintään kaksi albumia myynyt tupla-platinaa Etelä-Koreassa. Toinen yhtye, jolla on vähintään kaksi albumia myynyt tupla-platinaa on Iz*One.
Albumi Eyes Wide Open nousi Billboard 200 -listalla sijalle 72. Twice ylti Billboard 200 -listalla sadan joukkoon kolmantena K-pop-tyttöyhtyeenä kahden muun ollessa Blackpink ja 2NE1. Bloombergin maailman suurimpien pop-tähtien listalla yhtye on sijoittunut 12. sijalle vuonna 2020.
Heinäkuussa 2020 yhtye ilmoitti verkossa pidettävästä konsertista Beyond LIVE – TWICE : World in A Day, joka esitettiin Naverin Beyond LIVE -palvelussa. Katsojamäärä oli vastaava suosittujen poikabändien esityksille.
Heinäkuussa 2020 julkaistu single ”Fanfare” nousi Oricon-listan kärkeen ja myi ensimmäisen viikon aikana sekä nousi listojen kärkeen. Elokuussa ”Fanfare” saavutti platinaa ollen yhtyeen kymmenes platina RIAJ:lta Japanissa. Marraskuussa 2020 kerrottiin yhtyeen albumimyynnin ylittäneen 10 miljoonaa kappaletta kaiken kaikkiaan. Yhtye on myynyt  korealaista albumia Gaon-luettelon mukaan ja japanilaista albumia Oricon-luettelon mukaan.
Maaliskuussa 2021 yhtye piti Twice in Wonderland -konsertin verkossa, jossa käytettiin lisätyn todellisuuden ja virtuaalitodellisuuden tekniikkaa. Konsertissa oli mahdollisuus äänestää esitettäviä kappaleita. Huhtikuussa 2021 yhtye esitti kappaleen ”Cry For Me” The Kelly Clarkson Showssa.
Vuonna 2021 yhtye vastaanotti YouTubelta Diamond Creator Award -palkinnon (timanttisen play-napin) huomionosoituksena yhtyeen saavutettua 10 miljoonaa tilaajaa sen virallisella kanavalla ollen neljäs K-pop-yhtye joka saa palkinnon. Vuonna 2021 yhtye sai platinaa RIAJ:n suoratoistolistalla ensimmäisenä ulkomaisena naisartistina ja toisena K-pop-artistina. Gaonin suoratoistolistalla yhtyeellä on neljä platinaan yltänyttä (yli 100 miljoonaa toistoa) singleä.
Yhtyeellä on tyttöryhmien ennätys eniten 100 miljoonaa katselua ylittäneissä musiikkivideoissa: toukokuussa 2021 ”Breakthrough” ylitti 100 miljoonaa katselua ollen yhtyeen 17. musiikkivideo, joka ylittää rajapyykin. Yhtyeellä on kymmenen 300 miljoonaa katselua ylittänyttä musiikkivideota ja kolme musiikkivideota on ylittänyt 500 miljoonaa katselua. ”What Is Love?” on yhtyeen kolmas 500 miljoonaa katselua ylittänyt musiikkivideo YouTubessa.
pienoiskuva|Yhtye kesäkuussa 2021. Kesäkuussa 2021 julkaistun Taste of Love minialbumin nimikappale ”Alcohol-Free” yhdistää bossa novaa ja hip hopia. Yhtye esitti kappaleen ”Alcohol-Free” The Ellen DeGeneres Showssa. Taste of Love on yhtyeen kymmenes minialbumi, jonka seitsemästä kappaleesta viisi on yhtyeen jäsenien kirjoittamia. Rolling Stone -lehden mukaan yhtye on näyttänyt monipuolista lähestymistä ja uutta charmia jokaisessa julkaisussa: yhtye on kasvanut ja uudet kappaleet näyttävät ryhmän kypsempää puolta. Yhtye vaikuttaa tuotantoon aiempaa enemmän osallistuen kappaleiden kirjoittamisen lisäksi musiikkivideoiden ja kuvausten tuotantoon. Taste of Love on myynyt yli ennakkotilauksina ja on yhtyeen kolmas yli  päivässä myynyt albumi More & More ja Eyes Wide Open -albumien jälkeen. Taste of Love nousi 6. sijalle Billboard 200 -listalla. Albumi on vasta toinen listan kärkikymmenikköön noussut K-pop-tyttöyhtyeen albumi. Yhtye nousi Billboardin Artist 100 -listalla 9. sijalle.
28. heinäkuuta 2021 yhtyeeltä julkaistiin Japanissa albumi Perfect World. Albumi nousi Oriconin päivittäisen albumilistan sekä Billboard Japanin Hot Albums -listan ensimmäiselle sijalle. Perfect World sisältää kymmenen kappaletta, joista neljä on julkaistu singlenä.
Yhtyeen ensimmäinen englanninkielinen single ”The Feels” julkaistiin 1. lokakuuta 2021. Samalla ilmoitettiin seuraavan täysipituisen studioalbumin tulevan marraskuussa. ”The Feels” nousi Billboard Hot 100 -listalle sekä Ison-Britannian viralliselle singlelistalle, jotka ovat yhtyeelle ensimmäisiä. Singlellä on myös yhtyeen korkein sijoitus Billboardin digitaalisella myyntilistalla sekä Billboardin globaalilla listalla. 12. marraskuuta julkaistu albumi on Formula of Love: O+T= <3. Albumin nimikappaleen ”Scientist” sävellykseen on osallistunut Anne-Marie ja muissa kappaleissa on yhtyeen jäsenten tekemiä sanoituksia. Albumi on tehnyt yhtyeen oman ennätyksen ennakkotilauksien määrässä. Albumi on rikkonut yhtyeen aiemman ennätyksen ensimmäisen viikon albumimyynnissä. Albumi nousi Billboard 200 -listalla 3. sijalle rikkoen yhtyeen aiemman ennätyksen.
15. marraskuuta 2021 kerrottiin yhtyeen neljännestä maailmankiertueesta nimellä III: kiertue alkoi joulukuussa Soulista ja jatkui Yhdysvalloissa. Kiertue alkoi kaksipäiväisellä konsertilla 25. ja 26. joulukuuta 24. päivän konsertin peruunnuttua. Joulukuun konsertissa Soulissa oli voimassa rajoituksia koronapandemian johdosta, mutta kaksipäiväinen konsertti pidettiin yleisön edessä ja lisäksi toinen päivä lähetettiin myös verkossa Beyond Live -palvelussa. Yhdysvaltoihin suunnitellut viisi esiintymistä myivät loppuun nopeasti, jonka jälkeen kiertueeseen lisättiin kaksi esiintymistä. Yhtyeellä oli seitsemän esiintymistä viidessä kaupungissa ja yhtye on ensimmäinen K-pop tyttöyhtye, joka on pitänyt kaksi loppuunmyytyä areenakiertuetta Yhdysvalloissa. Maaliskuussa ilmoitettiin, että kiertueeseen lisätään toukokuussa Yhdysvalloissa pidettävä stadionkonsertti, johon lisättiin toinen esiintyminen ensimmäisen myytyä loppuun nopeasti. Kiertue jatkui huhtikuussa Japanissa, jolloin yhtye piti kolmena perättäisenä päivänä konsertin Tokyo Domessa, joka myös lähettiin suorana elokuvateattereihin eri prefektuureihin. 14. ja 15. toukokuuta yhtye piti stadion-konsertin Yhdysvalloissa ensimmäisenä k-pop tyttöryhmänä. Yhtye esiintyi The Late Show with Stephen Colbert -ohjelmassa.
2. joulukuuta 2021 yhtye julkaisi digitaalisessa muodossa japanilaisen singlen nimeltä ”Doughnut” ja sen musiikkivideon: fyysinen painos on julkaistu 15. joulukuuta. ”Doughnut” on myynyt Japanissa kultalevyn verran ja on yhtyeen 15. albumi joka saa RIAJ:n sertifikaatin. Maaliskuussa Japanissa julkaistu EP #TWICE4 sisältää japaninkieliset versiot kappaleista ”Scientist”, ”Alcohol-Free”, ”I Can’t Stop Me” ja ”Cry For Me”, jonka lisäksi yhtye julkaisi singlen ”Just Be Yourself”. #TWICE4 nousi Oriconin päivittäisen ja viikoittaisen albumilistan ensimmäiselle sijalle. Yhtye on myös saanut RIAJ:lta suoratoistosta platinasertifikaatin kappaleelle ”Fancy”: aiemmin yhtye on saanut platinasertifikaatin kappaleille ”Feel Special” ja ”I Can’t Stop Me”.
Tammikuussa 2022 ”The Feels” -kappaleen musiikkivideo ylitti 200 miljoonaa katselua YouTubessa ja on yhtyeen 16. musiikkivideo joka ylittää tuon määrän katseluja: yhtye on ensimmäinen tyttöyhtye joka ylittää 200 miljoonaa katselua 16 eri musiikkivideolla. Helmikuussa 2022 ”Scientist”-kappaleen musiikkivideo ylitti 100 miljoonaa katselua ja on yhtyeen 20. musiikkivideo joka ylittää tuon määrän katseluja. ”More & More” -kappaleen musiikkivideo ylitti 300 miljoonaa katselukertaa ja on yhtyeen 12. musiikkivideo joka ylittää tuon rajapyykin. Yhtye on rikkonut aiemmin tekemänsä ennätykset tyttöryhmien musiikkivideoissa. Maaliskuussa 2022 ”Fancy”-kappaleen musiikkivideo ylitti 500 miljoonaa katselua ollen yhtyeen neljäs video, joka ylittää tuon rajapyykin. Toukokuussa 2022 "Signal"-kappaleen musiikkivideo ylitti 300 miljoonaa katselua ollen yhtyeen 14. musiikkivideo, joka ylittää tuon rajapyykin.
25. huhtikuuta 2022 yhtye ilmoitti studioalbumin Celebrate tulevan 27. heinäkuuta 2022. Single ja musiikkivideo ”Celebrate” julkaistiin 14. heinäkuuta 2022. Albumilla on yhdeksän kappaletta mukaan lukien kappaleet ”Celebrate”, ”Doughnut” ja ”Just Be Yourself”. Dahyun on kirjoittanut sanoituksia kahteen albumin kappaleeseen: ”Tick Tock” ja ”That's All I'm Saying”. Albumi nousi Oriconin albumilistan kärkeen julkaisun jälkeen ja ennakkoon julkaistu nimikappale nousi kappalelistan kärkeen. Albumi nousi myös Billboard Japanin listan toiselle sijalle ja albumi on myynyt kultaa RIAJ:n mukaan.
12. heinäkuuta 2022 yhtye kertoi sopimuksen JYP Entertainmentin kanssa jatkuvan. Yhtyeen jäsenet ovat uusineet sopimuksen, joka oli päättymässä syksyllä 2022. Samana päivänä yhtye ilmoitti minialbumin Between 1&2 tulevan 26. elokuuta 2022. Minialbumilla on seitsemän kappaletta joihin Chaeyoung, Jihyo ja Dahyun ovat kirjoittaneet neljä kappaletta. Kappaleesta ”Talk That Talk” julkaistiin single ja musiikkivideo. Between 1&2 nousi Billboard 200 -listalla sijalle kolme ja yhtye nousi Billboard Artist 100 -listan ensimmäiselle sijalle.